Kamu bisa jelasin ke aku soal Yeongjo ti Joseon dalam bahasa sunda?

Raja Yéongjo (lahir 31 Oktober 1694 - 22 April 1776, sarta maréntah ti tanggal 16 Oktober 1724 - 22 April 1776) nyaéta raja ka-21 Dinasti Joseon.  Maréntah salila 52 taun, di jaman ieu ajaran Konfusianisme berkembang. Manéhna nyaéta anak Raja Sukjong jeung Choe Suk-bin. Taun 1724, saenggeus Raja Gyeongjong pupus, Pangéran Yéoning diangkat jadi Raja Yéongjo, lantaran Raja Gyéongjong teu boga katurunan.

Taun 1702, keur yuswana 8 taun, Pangéran Yéoning kawin jeung nyonya Séo anu engké bakal jadi Ratu Jeongseong. Tuluy, Ratu Inwon ngadopsi Pangérang Yéoning sarta mikanyaah minangka ka anak sorangan.

Dina hiji waktu, fraksi Soron ngarencanakeun pikeun nelasan Pangéran Yéoning, tapi Pangéran Yéoning nyumput dina rok Ratu Inwon sangkan teu kapanggih. Ahirna Pangéran Yéoning salamet.

Tuluy taun 1718, saenggeus ibuna, Choe Suk-bin pupus, Raja Sukjong turun tahta sarta ngantepkeun lanceuk Pangéran Yéoning, Raja Gyeongjong ngajalankeun tugas salaku raja.

Taun 1719, anakna, Putra Mahkota Hyojang lahir ti selir Jéong wangsa Lee.

Taun 1720, saacan Raja Sukjong pupus, manéhna nyieun wasiat, anu eusina nyaéta, manéhna hayang dimakamkeun disisieun Ratu Inhyéon, sarta ngangkat Pangéran Yéoning jadi pewaris tahta lanceuk téréna, Putra Mahkota Yun. Saenggeus kitu, lanceuk téréna Putra Mahkota Yun (Raja Gyeongjong) diangkat jadi raja anu ka-20.

Taun 1724, lanceuk anu mikanyaah manéhna, Raja Gyéongjong pupus. Saenggeus kitu, Pangéran Yéoning diangkat jadi Raja Yéongjo, raja anu ka-21. Ratu Inwon anu tadina jadi ibu suri (대비 daebi) di masa pamaréntahan Raja Gyéongjong, jadi ibu suri nu agung (대왕대비 daewangdaebi) di masa pamaréntahan Raja Yéongjo, tuluy Ratu Seonui, pamajikan raja Gyéongjong jadi ibu suri nepi ka pupusna taun 1730.

Taun 1728, Putra Mahkota Hyojang pupus, tuluy taun 1735, saurang anak lalaki lahir ti Selir Yéong wangsa Lee, anu engkéna bakal jadi Putra Mahkota Sado (1735 - 1762).

Taun 1757, di taun anu sarua, Ratu Inwon jeung Ratu Jeongseong pupus. Ku lantaran kitu, Putra Mahkota Sado ngaderita panyakit méntal. Tuluy taun 1759, Raja Yéongjo ngangkat Ratu Jeongsun (1745-1905) jadi ratu.

Taun 1762, ku lantaran Putra Mahkota Sado sok nelasan batur, Raja Yéongjo ngahukum Putra Mahkota Sado cicing dina tempat panyimpenan paré dina poé pangpanasna bulan éta. Putra Mahkota Sado pupus dalapan poé saenggeusna.

Taun 1776, Raja Yéongjo pupus, incuna ti Putra Mahkota Sado, Yi San jadi Raja Jeongjo saenggeusna.